Hrvatski sabor
20041013

Poštovani gospodine predsjedniče, kolegice i kolege! Klub HDZ-a je zatražio stanku da razmotri ovu raspravu i ocijenili smo da je zaista bila vrlo raznolika, bogata, sadržajna i da je praktički sve ono što je bitno i rečeno o toj problematici. Stoga predlažemo da saborski zastupnici u daljnjim raspravama se ne ponavljaju već da kažu ako ima još nešto novo, da pokušaju skratiti i sažeti svoju raspravu. Prije svega, to mogu zatražiti od članova Kluba HDZ-a, preporučam i ostalim saborskim zastupnicima da se tome priključe a posebno i neki da odustanu od daljnje rasprave jer to ponavljanje o toj temi jednu te istu stvar mislim da nije potrebno dalje i da je jasno da takva daljnja rasprava neće donijeti ništa novo kvalitetno. Stoga Klub zastupnika HDZ-a radi racionalnosti rada predlaže takav stav. Hvala lijepa.